[{"text_idx": "#000005", "text": "At ddibenion y casgliad hwn o draethodau, mae arloesi gwledig yn cael ei ddiffinio\u2019n fwy penodol fel \u2018cyflwyno rhywbeth newydd (newid newydd) i fywyd economaidd neu gymdeithasol mewn ardaloedd gwledig, sy\u2019n ychwanegu gwerth economaidd neu gymdeithasol newydd i fywyd gwledig.\u2019"}, {"text_idx": "#000008", "text": "Ystyrir bod band eang yn sbardun allweddol ar gyfer arloesi \u2013 ffaith sydd wedi\u2019i nodi yn ystod y tair blynedd ar ddeg ers i\u2019r papur gael ei gyhoeddi \u2013 yn ogystal a\u0302 mewnfudiad \u2018cyn drefwyr\u2019 medrus mewn rolau proffesiynol a rheoli. Nid oes angen i\u2019r sylfaen wybodaeth wan a nodwyd gan yr ymchwilwyr fel rhwystr i arloesi fod yn berthnasol i sir Gaerfyrddin, sydd a\u0302 phrifysgol leol (PCYDDS), a chysylltiadau agos a\u0302 phrifysgolion Abertawe ac Aberystwyth sydd gerllaw."}, {"text_idx": "#000009", "text": "Mae\u2019r awduron yn dod i rai casgliadau diddorol wrth nodi\u2019r ffordd ymlaen ar gyfer arloesi gwledig, yn enwedig yr angen i ganolbwyntio ymdrechion ar annog entrepreneuriaid benywaidd, a hyd yn oed meithrin sgiliau a thalentau entrepreneuraidd pobl hy\u0302n. Mae\u2019r argymhelliad i ganolbwyntio ar bartneriaethau a rhwydweithiau lleol yn cael ei ddeall yn dda \u2013 ac wedi\u2019i roi ar waith yn ymarferol ers tro yng nghyd-destun sir Gaerfyrddin."}]